procesaur/Wiki.mk huggingface dataset:
Патив

Патив (''Pattiw'') или Западни Острови се острови во сојузната држава Чук во Микронезија. Островите се најзападната територија на сојузната држава и се составени од атолите Хоук, Полуват и Полап. Островите имаат вкупна површина од 7.17 км<sup>2</sup> и население од 2,736 жители според пописот од 2000 година. Полуват е дел од песочниот насип Урание (332 км<sup>2</sup>), а Хоук е југоисточната точка на гребенот Манила (332 км<sup>2</sup> ).
1 Banks
Околу островите се наоѓаат песочните насипи:
*Хичфилд ( 7°44' С, 149°40' И)
*Лејди Елџин (6°18' С, 149°28' И)
*Хелен Шоал (5°32' С, 149°08' И)
*Гребен Ендерби (7°23' С, 149°07' И)
*Греј Фадер (8°00' С, 148°46' И)- најголем насип и потопен атол
*Могами (8°23' С, 148°45' И)
*Којо (8°26' С, 148°24' И)
*Шин-мацује (7°56' С, 148°21'И)
*Меклафлин (9°07' С, 148°06' И)
*Кондор (7°30' С, 148°04' И)
На Патив се наоѓаат четири од 40-те општини на Чук. Општините се Хоук, Полуват, Полап и Таматам (се наоѓа на атолот Полап). Најголема општинае Полуват со 1,015 жители.
2 Поврзано
* Чук
* Микронезија
Олимпијан (византионски епископ)

Олимпијан бил епископ на Византион во периодот од 187 до 198 година. Негов претходник бил Пертинакс, а негов наследник е Марко I.
Во 196 година, градот Византион бил освоен од страна на византискиот цар Септимиј Север, во времето на неговото соперништво со Песцениј Нигер. По заземањето на градот, Септимиј во голема мера започнал со изградба на градот, а епископијата останала да опстојува во рамките на Римското Царство.
Пертинакс (византионски епископ)

Пертинакс бил епископ на Византион во периодот од 169 до 187 година. Негов претходник бил Алипиј, а негов наследник е Олимпијан.
Бил на престолот во времето на прогоните на христијаните во времето на Марко Аурелиј. Податоци од неговиот живот и делување доаѓаат од делата на Доротеј Тирски. Според него, Пертинакс најпрво бил некој висок офицер во Римското Царство со седиште во Тракија. Кога тој се разболел ги слушнал гласовите за голем број на чуда кои се случувале кај приврзаниците на новата христиојанска религија. Тој побарал совет од страна на Алипиј, епископот на Византион. Така, кога неговата болест била излечена, тој веднаш го прифатил христијанството. По смртта на Алипиј, тој застанал на негово место во црквата.
Градимир Панков

Градимир Панков — канадски и светски реномиран танчер, поранешен балетан и уметнички директор на Големиот канадски балет од Монтреал.
1 Животопис
Панков е роден на на 25 октомври 1938 година, во Скопје. Во младоста се занимавал со пливање и бил регионален првак. Денес е актуелен директор на Големиот канадски балет од Монтреал, Канада. Првите часови по класичен танц, музика и учителство по танцување ги имал кај професорите Миле Јовановиќ и Олга Милосавлева на Скопскиот конзерваториум. Во 1964 година го напушта Скопје и пошнал да работи во најпрестижните европски и светски танцови компании како што се Танцувачкиот театар во Хаг, Националниот балет на Финска, балетот „Кулберг“ во Шведска, балетот „Гулбенкаин“ во Португалија, Холандскиот танцов театар, Париската и Лионската опера и Американскиот балетски театар во Њујорк каде што решил да се пензионира. Во април 2012 година го добива и првото признание од родната Македонија – наградата „Менада“ за врвни достигнувања во областа на танцот.
Тоновас

Тоновас, или познат по шпанското име Дублон, е остров во сојузната држава Чук во Микронезија. Островот има површина од 8.8 километри кцадратни и население од 3.200 жители според пописот од 1980. Околу островот има тесен пат со кој се поврзуваат населбите на островот. На Тоновас има две училишта. На островот има рушевини од јапонски згради од Втората светска војна.
1 Поврзано
* Чук
* Микронезија
Сатаван

Сатаван е атол во сојузната држава Чук во Микронезија. Атолот се наоѓа на околу 250 км југоисточно од Чук. Географски атолот е дел од Номојските Острови, или наречени Мортлокови Острови. За време на Втората светска војна на атолот имало јапонска писта.
1 Административна поделба
На Сатаван има 4 од 40-те општини во државата:
#Сатаван (исток)
#Та (југ)
#Куту (запад)
#Моч (север)
Сатаван и Та статистички се сметаат за ''Долни Мортлокови'', а Куту и Моч како ''Средни Мортлокови''.
Атолот Сатаван има население од 2.935 жители според пописот од 2000 година. Атолот има вкупна површина од 419 км<sup>2</sup> (заедно со лагуната), а без лагуната има 4.6 км<sup>2</sup>.
2 Наводи
*
3 Поврзано
* Чук
* Микронезија
Димитар Бербатов

Димитар Иванов Бербатов (роден на 30 јануари 1981 година) — поранешен бугарски фудбалер, кој играл на позицијата напаѓач.
Додека настапувал во Англија го добил прекарот ''Берба'', по кој е општо познат.
Тој бил капитен на бугарската репрезентација од 2006 до 2010 година, и е нејзин водечки стрелец на сите времиња. Тој ја има освоено и наградата Бугарски фудбалер на годината рекордни седум пати, надминувајќи го бројот на победи на легендарниот бугарски фудбалер Христо Стоичков.
1 Клупска кариера
Роден е во Горна Џумаја (Благоевград) а кариерата ја започнал во клубот од родниот град, екипата на ФК Пирин, пред да потпише за ЦСКА Софија како 17-годишен во 1998 година. Во јануари 2001 година, тој потпишал за германскиот Бундеслигаш, Баер Леверкузен со кој играл во своето прво финале на Лигата на шампионите, 18 месеци подоцна. Во тој натпревар Бербатов влегол како замена, но не успеал да му помогне на својот тим да избегне пораз со 2-1 од Реал Мадрид. По пет и пол години во Леверкузен, тој му се приклучи на англискиот клуб Тотенхем во 2006 година во месец јули, каде што помина две години пред да се пресели во Манчестер Јунајтед. Тој играл во своето второ финале на Лигата на шампионите во 2009 година, но таму пак неговиот тим загуби со 2-0 од Барселона.
Во ноември 2010 година, Бербатов станал првиот не-Англичанец во историјата на Премиер лигата кој успеал да постигне пет гола на еден натпревар, откако тоа му пошло од рака во победата со 7-1 на неговиот Манчестер Јунајтед над Блекбурн Роверс.
2 Репрезентативна кариера
Бербатов го направи своето деби за Бугарија на 17 ноември 1999 година, на возраст од 18 години, кога тој влезе како замена за Александар Александров во пријателскиот меч против Грција што тие го загубија со 1-0.
Тој го постигна својот прв гол за својата земја на 12 февруари 2000 година во друг пријателски пораз, овојпат со 3-2 од Чиле. Својот прв хет-трик (за својата селекција) го постигна во победата од 6-2 на домашен терен во квалификациите за Светското Првенство 2010 против Грузија во октомври 2009 година.
3 Титули
3.1 ЦСКА Софија
* Куп на Бугарија: 1998/99
3.2 Баер Леверкузен
* Бундеслига: 2001/02 (второпласиран)
* ДФБ Покал: 2001/02 (второпласиран)
* Лига на Шампиони: 2001/02 (второпласиран)
3.3 Тотенхем
*Лига куп: 2007/08
3.4 Манчестер Јунајтед
* Премиер лига: 2008/09, 2010/11
* Лига на Шампиони: 2008/09 (второпласиран)
* ФА Комјунити Шилд: 2010, 2011
* Лига куп: 2009/10
* ФИФА Светско Клупско првенство: 2008
Лосап

Лосап е атол во сојузната држава Чук во Микронезија. Атолот се наоѓа на 81 км југоисточно од Чук. На атолот има 3 села: Пекијас, Сотив и Лукан.
1 Села и група населби
Пекијас, Лукан, Сотив
Лемок, Ангеру, Пејчен
Лемок, Лечапетив, Имвеникау
Летоу, Тиела
Фанмок, Латулуа
Ситова, Учукај
Фангета
Малајо
Алингава
''Бубис''''Дардлс''
2 Поврзано
* Чук
* Микронезија
Општа кралска тајландска транскрипција

Општа кралска тајландска транскрипција (скрат. RTGS, од анг. ''Royal Thai General System of Transcription'') — официјален систем за предавање на тајландските зборови со латиница во авторство на Кралскиот институт на Тајланд. Наоѓа употреба на патни знаци и во разни изданија на владата.
Овој систем е основа за македонската транскрипција на тајланскиот јазик, со извезни прилагодувања во склад со македонскиот гласови.
1 Особености
Еве некои позначајни особености на системот:
* користи исклучиво неизменети букви од латиницата; нема дијакритички знаци
* ги пишува сите самогласки и дифтонзи само со самогласни букви: ⟨a⟩, ⟨e⟩, ⟨i⟩, ⟨o⟩, ⟨u⟩
** поединечните букви ⟨a⟩, ⟨e⟩, ⟨i⟩, ⟨o⟩, ⟨u⟩ се прости самогласки со иста звучна вредност како оние на меѓународната фонетска азбука (МФА)
** диграмите со завршно ⟨e⟩ се прости самогласки, ⟨ae⟩, ⟨oe⟩, ⟨ue⟩ звучат како (можеби се избрани поради сличноста со лигатурите на МФА: )
** диграмите со завршно ⟨a⟩, ⟨i⟩, ⟨o⟩ се дифтонзи, во МФА претставени со
* согласките се исти како оние на МФА, освен:
** диграмите со ⟨h⟩ (⟨ph⟩, ⟨th⟩, ⟨kh⟩) се согласки со приздив (аспирација) , така претставени за да се разликуваат од посебните неприздивни согласки ⟨p⟩, ⟨t⟩, ⟨k⟩
** користи ⟨ng⟩ за како англискиот
** користи ⟨ch⟩ за и како во шпанскиот
** користи ⟨y⟩ за , како англискиот.
Транскрипцијата на согласките во завршна положба (рими) го следи изговорот, не тајландскиот правопис. Самогласките се транскрибираат во редоследот на нивиот изговор, а не како во тајландскиот правопис.
2 Табела
Транскрипцијата на согласките се разликува, зависно од нивната положба во слогот. Тирето („&ndash;“) во делот за самогласки ја означува релативната положба почетната согласка што ѝ принадлежи на самогласката.
3 Поврзано
* ISO 11940
* Тајландска азбука
* Македонска транскрипција на тајландскиот јазик
4 Наводи
* - Кралски институт на Тајланд
**
Двоуснена согласка

Двоуснена согласка (уснено-уснена согласка или билабијал) е согласка која се изговара со двете усни. Според меѓународната фонетска азбука (МФА), тие се следниве:
МФА, Опис, Пример
Јазик, Правопис, МФА, Значење
двоуснена носна согласка, македонски, маса, маса
безвучна двоуснена избувна согласка, македонски, пот, пот
звучна двоуснена избувна согласка, македонски, биди, биди
безвучна двоуснена струјна согласка, јапонски, 富士山 (фуџисан), планината Фуџи
звучна двоуснена струјна согласка, еве, ɛʋɛ, еве (јазикот)
двоуснена приближна согласка, шпански, lobo, волк
двоуснена трепетна согласка, нијашки, simbi, долна вилица
двоуснена чкрапава согласка, нл‘нг, ʘoe, месо
Оверското наречје на игбо разликува шест пара на двоусни избувни согласки: . Околу 0,7% од јазиците на светот воопшто немаат двоусни согласки. Такви се индијанските јазици тлингитски, чипевјански, онајдски и вичитски.
1 Поврзано
* Место на творба
2 Наводи
*
Лукунор

Лукунор е атол, село и општина во сојузната држава Чук во Микронезија. Атолот е мал и е дел од групата Номојски Острови, кои се наоѓаат на 264 км југоисточно од Чук.
1 Поврзано
* Чук
* Микронезија
Колонија (Јап)

:''За главниот град на Понпеј, видете Колонија.''
Колонија (''Colonia'') е главниот град на сојузната држава Јап во Микронезија. Градот е административен центар на островотЈап и на уште 130 мали атоли. Според податоците од 2010 година, градот имал население од 9.054 жители. Колонија има неколку хотели и пристаниште. Градот бил споменат од шпански мисионери кои биле испратени во тогашната шпанска колонија.
Вено

Вено, или порано познат како Моен, е остров и општина во сојузната држава Чук во Микронезија. Островот се наоѓа во лагуната Трук и еглавен трговски центар и исто така е главен град на Чук. Вено е втор најнаселен остров во Микронезија со население од околу 17,624 жители.
1 Сообраќај
Патниот систем на островот е најразвиен во државата. На островот се наоѓа и меѓународниот аеродром Чук.
Волта а Каталуња 2012

Волта а Каталуња 2012 било 92. издание на велосипедската етапна трка Волта а Каталуња. Започнала на 19 март во Калеља и завршила на 25 март во Барселона и се состоела од седум етапи. Таа била петти настан од сезоната 2012 во светската турнеја.
Трката била освоена од Швајцарецот Михаел Албасини од , по освојувањето на првите две етапи на трката и одржувајќи ја неговата предност сè до крајот на трката. Албасини го освоил генералниот пласман со 90 секунди пред Самуел Санчес од екипата . Третото место го освоил возачот на Јурген ван ден Брук, откако тринаесет возачи ја завршиле трката со дефицит од 92 секунди зад Албасини; Ван ден Брук го освоил најмалиот кумулативен резултат на етапните места, па поради тоа бил на највисокото место од групата возачи. Во другите пласмани на трката, Томаш Марчињски од ја освоил белата маичка со најголемиот број бодови освоени од спринтовите, додека возачот на Крис Анкер Соренсен го освоил планинскиот пласман,, а екипата завршила на чело на екипниот пласман.
1 Екипи
Бидејќи Волта а Каталуња е настан од Светската турнеја на UCI, сите 18 UCI ProTeam екипи се повикани автоматски и се обврзани да испратат екипа. На пет други екипи им доделени посебни покани за трката, и така се создава групата од 23 екипи.
Екипите кои се натпреваруваат во трката се:
width=50%
***********************
2 Етапи
2.1 Етапа 1
;19 март 2012 — Калеља до Калеља, 138,9 км
2.2 Етапа 2
;20 март 2012 — Ѓирона до Ѓирона, 161 км
2.3 Етапа 3
;21 март 2012 — Ла Вал д‘ен Бас до Кантури, 154,2 км
Првично одредено да се вози 210,9 километри од Ла Вал д‘ен Бас до Порт Аине, етапата била скратена на 154,2 км поради снег на врвовите од екстра категорија, ''Порт дел Канто'' и завршницата во ''Порт Аине''. Па така, обата врва биле повлечени од етапата и крајот на етапата бил преместен во Кантури. Но, подоцна било објавено дека етапата нема да се важи во генералниот пласман по одлуката за кратење на етапата.
2.4 Етапа 4
;22 март 2012 — Тремп до Аско, 199 км
2.5 Етапа 5
;23 март 2012 — Аско до Манреса, 207,1 км
2.6 Етапа 6
;24 март 2012 — Сан Фруитос де Бажес до Бадалона, 169,4 км
2.7 Етапа 7
;25 март 2012 — Бадалона до Барселона, 119,8 км
3 Поредок
Етапа, Победник, Генерален пласман, Планински пласман, Бодовен пласман, Екипен пласман
1, Михаел Албасини, Михаел Албасини, Михаел Албасини, Антони Делаплас
2, Михаел Албасини
3, Јанез Брајкович, Крис Анкер Соренсен, Михаел Албасини
4, Ригоберто Уран, Хулијан Санчес
5, Жилјен Симон, Томаш Марчињски
6, Самуел Санчес
7, Жилјен Симон
На крај, Михаел Албасини, Крис Анкер Соренсен, Томаш Марчињски,
Колонија (Понпеј)

:''За главниот град на Јап видете Колонија.''
Колонија (''Kolonia'') е гратче во сојузната држава Понпеј во СД Микронезија. Колонија е главен град на Понпеј и поранешен главен град на Микронезија до 1989 кога бил заменет од Паликир.
1 Особености
Колонија се наоѓа во централниот дел на Понпеј. Порано бил дел од општината Нет, но денес е посебна административна единица. Според податоците од 2010 година гратчето има 6.068 жители. Колонија е најнаселен центар на Понпеј и е трговски центар на островот. Колонија зазема 1.5 км<sup>2</sup>.Колонија низ историјата била под германска, јапоснка и американска управа. Со независноста на Микронезија, градот е под микронезиска управа.
2 Наводи
3 Поврзано
* Понпеј
* Микронезија
Нама (Чук)

Нама или Нема е остров и општина во сојузната држава Чук во Микронезија. Островот е долг 1.5 км и широк 0.5 км. Островот е дел од Горните Мортлокови Острови, и се наоѓа на 60 км југоисточно од Чук и на 13 км северозападно од Лосап.Нама е доста населен остров и според податоците од 2010 година, островот имал 995 жители.
1 Поврзано
* Чук
* Микронезија
Номвин

Номвин е голем атол кој е дел од Халовите Острови. Номвин е исто така име на селото и општината која ја сочинува атолот. Номвин е дел од сојузната држава Чук во Микронезија. Атолот се наоѓа на 9 км југозападно од Мурило и на 82 кмсеверно од Чук. Другиот атол од Халовите Острови е Мурило.
1 Поврзано
* Чук
* Микронезија
Бранов облик

Бранов облик — обликот на еден сигнал како бран што се движи низ физичка средина или како апстрактна претстава.
Во многу случаи, средината низ која минува бранот не допушта непосредна видлива претстава на обликот. Во овој случај, поимот „бранов облик“ е обликот на графиконот со менливи количества во дадено време или растојание. Брановите сликовно се претставуваат на осцилоскоп како повторлива слика на екран.
1 Примери
Вообичаени периодични бранови облици се (''t'' = време):
*Синусен: sin (2 π ''t''). Амплитудата на брановиот облик следи тригонометриска синусна функција во однос на времето.
*Квадратен бран: (''t'') − (''t'' − duty). Најчесто се употребува за претставување на дигитални информации. Квадратниот бран со постојан период содржи непарна хармонија што опаѓаат на −6 дБ/октава.
*Триаголен бран: (''t'' − ((''t'' + 1) /2)) (−1)<sup>подна ((''t'' + 1) /2)</sup>. Содржи непарна хармонија што опаѓа на −12 дБ/октава.
*Назабен бран: 2 (''t'' − (''t'')) − 1. Личи на пила. Честопати се среќава кај временските бази за читањето на редовите кај екраните. Се користи и како појдовна точка при суптрактивна синтеза, бидејќи назабениот бран на постојан период содржи непарна и парна хармонија што опаѓа на −6 дБ/октава.
Постојат и други „сложени“ бранови облици кои претставуваат собрани комбинации од разни синосоидни бранови или други базни функции.
Фуријеовата низа го опишува разлагањето на периодичните бранови облици, така што секој бранов облик може да се добие од збирот на (можеби бесконечно) множество на хармониски составни делови. Непериодичните бранови облици со конечна енергија може да се разложат на синуси по пат на Фуријеова трансформација.
2 Поврзано
* Анализатор на спектар
* Бранова должина
Кристоф Риблон

Кристоф Риблон (|Christophe Riblon; р. ) — поранешен француски професионален друмски и велодромски велосипедист, кој настапувал во периодот 2005-2017 година.
1 Кариера
Освоил две планински етапи на нагорнина на Тур де Франс, вклучувајќи ја етапата 14 на Тур де Франс 2010 до скијачкото одморалиште Акс-3 Домен во Пиринеите и етапата 18 на Тур де Франс 2013 на Алп д’Ез.
Во текот на победата во 2010, бил дел од рано бегство кое се одвоило на 30 километри во трката и останал сам на претпоследното искачување во денот. Имал две минути водство на подножјето на последното искачување и се одржал пред главните кандидати за победа и победил додека тие се бореле зад него.
Етапата во 2013 ја освоил по долго бегство, бркајќи го Тиџеј ван Гардерен пред второто искачување на Алп д’Ез и се одржал пред водечката група со една минута предност, и покрај падот при спустот на Кол де Сарен. При овој подвиг станал првиот (и единствен) француски етапен победник на трката таа година.
2 Достигнувања
;2004
: Аматерски друмски првак
;2005
: 2. Краен пласман Тур де л’Авенир
;2006
: 5. ГП Плимелек-Морбијан
: 7. Краен пласман Сиркут де Лорен
::1. Етапа 1
;2007
: 1. Тур де ла Сом
: 2. Дуо Норманд (со Емилиен-Беноа Берже)
;2008
: Сребрен медал на Светските велодромски првенства - Бодовна трка
;2009
: 1. Етапа 3 Рут ду Суд
: 7. Класика де Сан Себастијан
;2010
: 1. Етапа 14 Тур де Франс
: 1. Ле Букл ду Сид Ардеш
: Сребрен медал - Светско првенство - медисон
: 5. Краен пласман Сиркут де ла Сарт
: 5. Краен пласман Трка околу Баварија
: 7. Краен пласман Критериум ду Дофине
;2011
: 8. Краен пласман Трка околу Полска
;2012
: 9. Краен пласман Тирено-Адријатико
;2013
: Тур де Франс
:: Награда за борбеност
::1. Етапа 18
: 3. Краен пласман Трка околу Полска
::1. Етапа 2
;2014
: 4. Краен пласман Трка околу Полска
;2015
: 7. Краен пласман Трка околу Полска
2.1 Распоред на резултатите на големите трки
Голема трка, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, 82, —, —, —, —, —, —, —, —, —, —
Тур, —, 137, 82, 28, 51, 73, 37, 120, 68, —, —
Вуелта, —, —, 46, 130, —, 162, —, —, —, 153, —
СО = се откажал; — = не учествувал
2.2 Други поважни етапни трки
Трка, 2006, 2007, 2008, 2009, 2010, 2011, 2012, 2013, 2014, 2015
Париз-Ница, —, —, —, СО, 20, 85, —, —, —, —
Тирено-Адријатико, —, —, —, —, —, —, 9, —, —, СО
Волта а Каталуња, —, —, 80, —, —, 148, —, —, —, —
Трка околу Баскија, —, —, —, СО, —, —, 18, 68, 113, —
Тур де Романди, —, —, —, —, 32, —, —, —, —, —
Критериум ди Дофине, —, —, 91, —, 7, СО, 86, —, —, СО
Тур де Свис, СО, 43, —, —, —, —, —, 49, СО, —
СО = се откажал; — = не учествувал
Намолук

Намолук е атол и општина во сојузната држава Чук во Микронезија. Ова е најмал атол во Микронезија со вкупна површина од 13 км<sup>2</sup>. Намолук се наоѓа на 185 км југоисточно од Чук и на 50 км од Етал.
1 Острови
*Намолук е главен остров на атолот и има 31 хектар. Денес тој е единствен населен остров на атолот. На островот се наоѓаат селата:
**Сапонвел
**Луколап
**Пукос
Останати острови:
*Лукен 1.5 хектари
*Тојном 21 хектари
*Умап 1.5 хектари
*Амеас , 28 хектари. Островот бил населен до 1930-те. На островот се појавила епидемија и населението било преселено.
2 Поврзано
* Чук
* Микронезија
Василиј Анкирски

Василиј Анкирски е христијански светец од 4 век.
Во времето на Констанциј II бил под голем притисок од страна на аријанците. Во времето на Јулијан Отпадник започнало гонењето на христијаните, Василиј бил фрлен во самица. Па кога царот Јулијан дошол во Анкира, Василиј бил изведен пред царот и царот почнал да го наговара да се откаже од верата. Тогаш Василиј му одговорил на царот: “''Јас Му верувам на мојот Христос, од Кого ти си се одрекол и Кој тебе ти го даде ова земно царство, но тоа наскоро ќе ти биде и одземено. Зарем не ти e срам од олтарот под кој се спаси од смртта како осумгодишно дете кога бараа да те убијат?... Затоа наскоро ќе ти се одземе ова времено царство и телото твое нема да биде погребано кога ќе ја испуштиш душата во остри маки''”. Починал во 363 година.
Православната црква неговиот ден го чествува на 22 март.
Света Дросида

Света Дросида е христијански светец од 2 век.
Ќерка на царот Трајан. Според христијаните била фатена со други пет жени кај што ноќе ги собира телата на постраданите маченици и поради тоа од царот остро тепана. Оние пет жени биле тешко мачени и најпосле фрлени во растопен бакар а Дросида останала под строга стража. Но таа избегала од дворот и сама себеси се крстила во една река.
Православната црква неговиот ден го чествува на 22 март.
Трка околу Баскија

Трка околу Баскија (|Vuelta Ciclista al País Vasco, |Euskal Herriko txirrindulari itzulia) — годишна велосипедска етапна трка, која се одржува во април во Баскија, Шпанија.
1 Историја
Првата трка била одржана во 1924 година, но помеѓу 1935 и 1969 трката не се одржувала. Меѓутоа помеѓу 1939 и 1969 година биле организирани слични трки. Трката е спомната и опишана во романот „Сонцето повторно изгрева“ (1926) на Ернест Хемингвеј. Таа била една од 24. трки, кои го сочинувале календарот на Светскиот ранкинг.
Првиот победник бил Франсис Пелисје од Франција. Првиот победник на современата Трка околу Баскија (1969) бил Жак Анкетил. Најуспешен возач на Трката околу Баскија бил Хосе Антонио Гонсалес Линарес, кој ја освоил трката четирипати во 1972, 1975, 1977 и 1978. Најнеодамнешен победник (2014 година) е Алберто Контадор од Шпанија, негова трета победа на трката.
Бидејќи оваа трка се одржува во планинска област, тешко е да се најде некоја рамна етапа и затоа вкупните победници најчесто се специјалисти за планини. Повеќето искачувања на Трката околу Баскија не се високи, но често се прилично стрмни.
Никон Печерски

Никон Печерски е христијански светец и игумен на Киевско-печерската лавра од 1078 до 1088 година.
Бил другар на Антониј Печерски и духовен отец на преподобниот Теодосиј. Поради потстригнувањето на бојарот Варлам и евнухот Ефрем бил загрозен од кнезот Изјаслав, но кнегињата го обратила гневот на кнезот и свети Никон бил оставен на мир. Сакајќи да го украси храмот со икони, во Киев дошле некои Грци иконописци од Цариград. Починал во 1088 година. Неговите мошти се наоѓаат во Киевско-печерската лавра.
Православната црква неговиот ден го чествува на 23 март.
Иринеј Сремски

Иринеј Сремски е христијански светец од 3 век.
се смета дека бил Словен и дека пред епископството бил женет и имал деца. Пострадал во времето на Максимијан. Според христијаните во времето на тешките мачења неговите роднини стоеле околу него и плачејќи го молеле да се поштеди себеси и нив (т.e. да се одрече од Христа). Но овој свештеномаченик ги љубел повеќе раните за Христа отколку сите блага на овој свет. Во истото време од Проб пострадале и еден бавчанџија во Срем, серен и Афр во Регија. Бидејќи Иринеј никако не сакал да се одрече од верата, кнезот Проб наредил да бидат фрлени од еден мост во реката Сава. Пострадал во 304 година..
Православната црква неговиот ден го чествува на 26 март.
Адам Ѓерѓ

Адам Ѓерѓ (|György Ádám) (роден во 1982 година во Унгарија) е професионален унгарски пијанист. Неговата кариера почнала кога тој имал четири години. Додека учел под Каталин Халмаѓи, бил примен во Конзерваториумот „Бела Барток“ во Будимпешта во 1994 година. Во 1998 година победил на Националниот натпревар на млади пијанисти, а во 2000 ја добил наградата за најдобар пијанист на Унгарија за таа година. Од 2000 до 2006, Ѓерѓ одел на Музичката академија „Франц Лист“ во Будимпешта и учел кај професорите Ѓерѓ Надор и Балаш Рети. Моментално работи на докторат на академијата „Франц Лист“ (2012).
1 Меѓународни награди
* 2004 – Меѓународен натпревар
* 2003 – Меѓународен натпревар во Санремо
* 2002 – Виенска награда за класика
* 2000 – Музичката академија „Франц Лист“ во Будимпешта
* 1998 – Натпревар за млади пијанисти на Унгарија
2 Поважни изведби
*****
3 Снимки
*Ádám György, Concert in Budapest (2005)
*Ádám György, Plays the Piano (2006)
*Ádám György, Plays Bach and Mozart (2008)
*Ádám György, Live in Budapest (DVD HD) (2008)
*Ádám György, Live in Budapest, BLU-RAY (2009)
4 Печат
*********
Партениј IV Цариградски

Партениј IV Цариградски — Вселенски патријарх во периодот од 1655 до 1657 година. Негов претходник бил Гаврил II Цариградски, а негов наследник е Дионисиј III Цариградски.
Бил роден на островот Митилена. Бил епископ на Хиос подолго време. После бил избран за патријарх. Но по лажните доставувања дека работел против државата, Турците прво го нуделе да се потурчи, а кога тој тоа решително го одбил, го обесиле во 1657 година.
Православната црква неговиот ден го чествува на 24 март.
Сан Педро де ла Паз

Сан Педро де ла Паз (|San Pedro de la Paz) — град во покраината Консепсион од регионот Биобио, Чиле. Има површина од 112,5 км². ВО самиот град, според проценките од 2002 година живееле 80 447 жители. Просечна густина на населението е 715,1 ж/км².
1 Галерија
Јанис Плашке

Јанис Плашке (роден на 6 февруари 1987) — германски фудбалер кој игра на средината на теренот за германски клуб Хановер 96. На 1 јуни 2011 година Плашке потпишал професионален договор со тимот од Долна Саксонија, откако претходно играл за младинските категории на клубот и резервниот тим.
Црква „Св. Мина“ - Скопје

Свети Мина — поранешна црква во Скопје. Се наоѓала до соборната црква „Света Богородица”.
1 Историја
Црквата била изградена во 1902 година под влијание на грчката (односно влашката) и српската пропаганда и која за време на Првата светска војна била претворена во коњска штала. На идеја на Митрополитот скопски Јосиф и директорот на банката „Вардар“, Милан Јовановиќ-Стојмировиќ, биле урнати двете кули на црквата. Во 1935 година била обновена и претворена во Црковен музеј на Скопската епархија. Имала 250 м<sup>2</sup> корисна површина и во неа требало да бидат чувани икони, фрески и друго. Целосно настрадала во земјотресот во 1963 година. Оваа црква за МПЦ-ОА е значајна, бидејќи во неа е донесена Одлуката за самостојност на МПЦ - потврдена преку отслужувањето на заедничка архијерејска литургија со српскиот патријарх Герман, на 19 јули 1959 година и истовремено била извршена и хиротонија на преспанско-битолскиот владика Климент (Трајков). Во 2008 година, постоела иницијатива да биде возобновена црквата, или евентуално целиот комплекс како музеј.
Пулап

Пулап е мал атол, дел од атолот Патив во сојузната држава Чук во Микронезија. Пулап е име и на селото и општината која го опфаќа атолот. Атолот е составен од три мали островчиња: Полап, Таматам и Фанадик. Атолот е оддалечен 220 км западно од Чук.
1 Поврзано
* Чук
* Микронезија
Пулусук

Пулусук или Хоук е мал остров кој е дел од Патив и се наоѓа на 244 км од Чук. Пулусук е исто така име на селото и општината која го опфаќа островот. Пулусук е дел од сојузната држава Чук во Микронезија.
1 Поврзано
* Чук
* Микронезија
Полуват

Полуват, Половат или Пулуват е корален атол во сојузната држава Чук во Микронезија. Полуват е една од општините во државата.
1 Географија
Полуват се наоѓа во северозападниот дел на Чук. Атолот има пет мали островчиња со вкупна површина од 3.4 км<sup>2</sup>. Петте островчиња се: Половат, Аленделап, То, Алеј и Хав. Атолот има мала лагуна и со лагуната има 7 км<sup>2</sup>. Островчето Алеј е најзападна територија на Чук. На атолот има три села со вкупно население од 1.015 жители според пописот од 2000 година: Релонг, Лукаф и Ревов.
2 Наводи
*
3 Поврзано
* Чук
* Микронезија
Ант (атол)

Ант е мал атол во сојузната држава Понпеј во Микронезија. Атолот се наоѓа западно од островот Понпеј. Заедно со атолот Пакин се формираат островите Сенјавин. Ант е популарно место за туризам, поточно за нуркање. Денес атолот не е населен.
1 Поврзано
* Понпеј
* Микронезија
Пуерто Монт

Пуерто Монт (шп. ''Puerto Montt'') — град во Чиле, администратвен центар на регионот Лос Лагос.
''Население'' — 175 938 (2002). ''Површина'' — 1.673 км². ''Густина'' — 110 ж/км²
1 Галерија
2 Наводи
3 Надворешни препратки
* (шпански)
Евстратиј Печерски

Евстратиј Печерски е христијански светец од 11 век.
Според христијаните бил мошне богат но целиот свој имот го раздал и стапил во Печерскиот манастир и се замонашил. Кога Полјаците
завојувале против Киев во 1097 година, го ограбиле манастирот, мнозина христијани и монаси исекле, а Евстратиј со уште некоин верници го продале во ропство на некој Евреин во градот Корсун. Тој Евреин му се потсмевал на Евстратиј и другите со него и ги приморувал христијаните ѝ да преминат во еврејската вера. Гледајќи дека нема друг излез, сите решиле со глад да умрат. На таа одлука христијаните ги охрабрил Евстратиј.
Научен на пост Евстратиј издржал 14 дена без храна. Разгневен Евреинот што му пропаднале парите со кои ги купил робовите, му се одмаздил на Евстратиј на тој начин што го приковал на крст по кое тој починал. Бесен, од лутина, Евреинот го прободел со копје а неговото тело било фрлено во морето. Наскоро потоа византискиот цар наредил да се казнат Евреите во Корсун за злобата кон христијаните. По ова, евреинот бил заробен и обесен на дрво.
Православната црква неговиот ден го чествува на 28 март.
Кити

Кити е една од општините во сојузната држава Понпеј во Микронезија. Општината се наоѓа во југозападниот дел од островот Понпеј до јужните предели на планината Нахна Лауд.
1 Наводи
* Bendure, G., & Friary, N. (1988) ''Micronesia: A travel survival kit''. South Yarra, Australia: Lonely Planet.
2 Поврзано
* Понпеј
* Микронезија
Мадс Кристенсен (велосипедист)

Мадс Кристенсен (|Mads Christensen; р. ) — дански професионален друмски велосипедист и поранешен велодромски велосипедист, кој моментално вози за .
За сезоната 2014, Кристенсен повторно му се приклучува на , по три сезони поминати со .
1 Достигнувања
;2000
: Национални јуниорски велодромски првенства
::1. Хронометар
::1. Поединечна потера
::1. Екипна потера
: 1. Национален јуниорски друмски првак
;2001
: Национални велодромски првенства
::1. Медисон
::1. Поединечна потера
::1. Екипна потера
: Национални јуниорски велодромски првенства
::1. Поединечна потера
::1. Екипна потера
;2003
: 1. Национален друмски првак под 23 години
: 5. Краен пласман Трка Олимпија
;2004
: 1. Национален хронометарски првак под 23 години
: 2. Лиеж-Бастон-Лиеж под 23 години
: 5. Краен пласман Трка Олимпија
: 6. Краен пласман Рингерике ГП
::1. Етапа 1
;2007
: 8. ГП Вил де Лилерс
;2008
: 6. Трка околу Фин
;2009
: 2. Краен пласман Рас Тејлтин
: 9. Краен пласман Трка околу Рона-Алпи
;2010
: 2. Краен пласман Флеш ду Сид
::1. Етапа 2
;2011
: 3. Национално хронометарско првенство
;2012
: 1. Планински пласман Трка околу Баскија
: 6. Краен пласман Тур де л’Ен
: 7. Класика де Сан Себастијан
;2013
: 8. Краен пласман Сиркут де ла Сарт
Мадоленихмв

Мадоленихмв (''Madolenihmw'') е општина во сојузната држава Понпеј во Микронезија. Општината се наоѓа во источниот дел на островот, поточно од источните предели на планината Нахна Лауд и јужните предели на Капвурисо. Општината има излез на море, поточно на еден поголем залив. Дел од општината е островот Темвен.
1 Наводи
*Bendure, G., & Friary, N. (1988) ''Micronesia: A travel survival kit''. South Yarra, Australia: Lonely Planet.
2 Поврзано
* Понпеј
* Микронезија
Капингамаранги

Капингамаранги е атол и општина во сојузната држава Понпеј во Микронезија. Овој е најјужен атол во земјата и во Каролинските Острови. Атолот е оддалечен 300 км од соседниот атол Нукуоро и 740 км југозападно од Понпеј. Вкупната површина на атолот, заедно со лагуната, е 74 км<sup>2</sup>, од кои само 1.1 километар квадратен е копно. Атолот е составен од 33 мали островчиња кои се покриено со шума. Западниот гребен е под вода.
1 Население
Капингамаранги има население од околу 500 жители според податоците од 2007 година. Неколку стотици Капингамаранци живеат во селото Поракиед на Понпеј. Капингамарангискиот јазик е полинезиски јазик. Главно занимање на населението е риболовството.
Островчето Тоухоу е административен центар на општината, демографиски центар.
2 Поврзано
* Понпеј
* Микронезија
Енравота

Енравота — христијански светец од 9 век.
Енравота бил најстариот син на хан Омуртаг. Според изорите дадени од охридскиот архиепископ Теофилакт Охридски, Енравота паднал под влијание на заробениот византиски епископ Кинам и прифатил од него христијанското крштевање под името Бојан. Поради неговата поддршка кон христијанството, тој бил лишен од правото на престолонаследник од својот татко Омуртаг. По смртта на Омуртаг на бугарскиот престол се качил третиот син Маламир (вториот син Звиница веројатно бил починат), во чија лојалност кон татковинските богови Омуртаг не се сомневал.
Според Теофилакт, Енравота го помолил својот брат да му го даде византискиот заробеник Кинам, кој бил во затвор по наредба на Омуртаг, поради одбивањето да се одрече од христијанството, на кое Маламир позитивно му одговорил. Кога сепак дознал дека Енравота станал христијанин по предлогот на Кинам, бугарскиот хан ова го протолкувал како предавство кон старите традиции и го повикал својот брат и му наредил да се откаже од својата нова вера, на кое Енравота му одговорил:
''Никој не може да ме одлачи од Христовата љубов, ниту оган, ниту меч, ниту камшици, ниту некоја друга тешка мака...''
Откако го чул ова неговиот брат, веднаш дал заповед да биде исечен со меч. Пред да биде погубен, Енравота ги кажал следните зборови:
''Таа вера за која јас умирам денес ќе се распространи и умножи по целата бугарска земја, иако вие мислите дека ќе ја ограничите со мојата смрт. Знакот на крстот ќе биде поставен насекаде, Божјите домови повторно ќе се подигаат и чисти свештенослужители ќе му служат на чистиот Бог. И жртви благодарни и исповедни ќе се принесуваат на животворната Троица. А идолите и нивните олтари и нивните скверни храмови ќе се разурнат и ќе се уништат како никогаш да не биле. А и ти самиот по изминувањето на не многу години, лошо ќе ја испуштиш неблагочестивата душа без да се ползуваш со нешто од твојата жестокост''...
Енравота бил канонизиран како Светиот маченик Бојан-Енравота, кнез Бугарски.
Јован Лествичник

Јован Лествичник е христијански светец од VII век.
1 Животопис
Познат е по тоа што ја напишал познатата книга „Лествица“. дошол во Синајската Гора како шеснаесетогодишно момче и тука останал, најпрво како послушник, потоа како отшелник и најпосле како Синајски игумен до својата 80 година. Неговиот животописател, монахот Данил, за него вели: „''се вознесе со телото на Гората Синајска, а со духот на Гората Небесна''“. Кај својот духовен отец, Мартириј, поминал во послушание 19 години. Свети Анастасиј Синајски, видувајќи го еднаш младиот Јован, прорекол за него дека ќе биде игумен Синајски. По смртта на својот духовник, Јован се повлекол во една пештера каде живеел 20 години.
Според христијаните неговиот ученик Мојсеј заспал еден ден во ладовината на еден голем камен. Јован на молитва во својата келија видел дека неговиот ученик e во опасност и почнал за него да се моли на Господ. Кога подоцна дошол Мојсеј, паднал на колена и му заблагодарил на својот духовен отец што го спасил од сигурната смрт. И раскажал како во сонот слушнал Јован кај што го викал, па скокнал и во тој миг оној камен паднал. Да не скокнел, каменот би го убил. На навалувањето на браќата, Јован се нафатил за игумен.
Еднаш слушнал прекор од некои дека e многуглаголив. Не лутејќи се ни малку, Јован замолкнал и цела година не проговорил ни збор, додека браќата не го измолиле да проговори и да продолжи да ги учи со својата благодатна мудрост. Еднаш дошле 600 поклоници во Синајскиот манастир. При трпезата сите виделе едно подвижно момче во еврејска облека коешто служело и на другите слуги им заповедало и распоредувало. Наеднаш тоа момче го снемало. И кога сите се обѕирале и се распрашувале, Јован рекол: „''Не барајте го, тоа пророкот Мојсеј послужи на своето место''“.
За време на своето молчание во пештерата, Јован напишал многу корисни книги, од кои најславна, и денес многу читана e „Лествицата“, во која се опишува методот на вознесување на душата кон Бога како по некоја скала. Пред смртта, Јован го одредил за игумен својот брат по тело, Георгиј. Но овој тагувал многу поради разделбата со Јована. Тогаш Јован му рекол дека, ако тој се удостои на близината Божја во оној свет, ќе моли и тој, Георгиј, да биде земен на небото. Така и се случило. По 10 месеци и Георгиј се успал и се вселил меѓу граѓаните небесни како и великиот му брат Јован.
Православната црква неговиот ден го чествува на 30 март.
Црква „Св. Илија“ - Аеродром

Свети Пророк Илија — црква во населбата Аеродром во истоимената Општина. Изградбата на црквата започнала во 1997 година со донации од различни извори, како граѓаните на Аеродром, со пари на МПЦ - ОА, со донации на Општината Аеродром и со поголеми донации на некои скопски инвеститори. Црквата има помошни простории и камбанарија која е изградена во периодот 2006-2007 година. Комплетно црквата била завршена во 2007 година.
1 Галерија
Нет

Нет е една од општините во сојузната држава Понпеј во Микронезија.
1 Особености
Нет е една од шесте општини кои се наоѓаат на островот Понпеј. Општината се наоѓа во северно-централниот предел на островот. Според податоците од 2000 година, општината има население од 5,139. Главниот град на Понпеј, Колонија, порано бил под управа на Нет, но денес е посебна општина.
2 Наводи
*Thomas Panholzer & Rufino Mauricio, ''Place Names of Pohnpei Island,'' ISBN 978-1573061667
3 Поврзано
* Понпеј
* Микронезија
Сокехс

Сокехс е село и општина во сојузната држава Понпеј во Микронезија. Во општината се наоѓа Паликир, главниот град на Микронезија. Сокехските Острови се наоѓаат северно од општината.
1 Наводи
*, retrieved December 8, 2010
2 Поврзано
* Сокехски Острови
* Паликир
* Понпеј
* Микронезија
Пингелап

Пингелап е атол и општина во сојузната држава Понпеј во Микронезија. Атолот е составен од три острови: Пингелап, Сукору и Даекаје. Островите се поврзани со гребен и во средината има лагуна. Населен е само островот Пингелап. Целиот атол има вкупна површина од 1.8 км<sup>2</sup>. Населението на атолот зборува на пингелапски јазик, кој го зборуваат околу 250 жители.
1 Поврзано
* Микронезија
* Понпеј
Оролук

Оролук — општина во сојузната држава Понпеј во Микронезија.
1 Особености
Општината Оролук ги опофаќа атолот Оролук и гребенот Минто. Општината е скоро ненаселена. Според скорешните податоци се проценува дека во општината има 10 жители, а според пописот од 1980 година имало 6 жители. Гребенот е целосно ненаселен.
2 Поврзано
* Понпеј
* Микронезија
Нукуоро

Нукуоро е атол во сојузната држава Понпеј во Микронезија.
1 Географија
Атолот е една од општините во државата. Заедно со Капингамаранги, двата атола се најјужни предели на Микронезија. Нукуоро има население од 372 жители според податоците од 2007, но неколку стотици Нукуороанци живеат и на островот Понпеј. Вкупната површина на атолот, заедно со лагуната, е 40 км<sup>2</sup>, а само 1.7 километри квадртани е копно. Атолот е составен од над 40 мали островчиња. Најголемо островче е Нукуоро, каде се наоѓа најголемиот дел од населението, а воедно е и седиште на општината. Пречникот на лагуната е 6 километри. Главни занимања на населението се риболовството и земјоделството. Атолот е оддалечен од останатите острови, таму нема писта и организираните патувања со бродови се поретки. На атолот туризмот не е развиен. До 14 годишна возраст децата учат во локалните училишта, а подоцна се преселуваат во Понпеј. Населението зборува на нукуороански јазик, кој е сличен со капингамарангиски јазик. Двата јазика се полинезиски јазици и поврзани со токелауански јазик.
2 Поврзано
* Понпеј
* Микронезија
Џани Мерсман

Џани Мерсман (|Gianni Meersman; р. во Тилт) — поранешен белгиски професионален друмски велосипедист, кој професионално настапувал од 2007 до 2016 година.
Последно возел за UCI World Tour екипата . Во 2012 возел за . По третата етапа на Трка околу Џорџија, Мерсман бил принуден да ја напушти трката, поради неколку случаи на патела тендинитис.
Мерсман се истакнал на некоја голема трка, по 10 години професионален возач, на Вуелта а Еспања 2016, кога освоил две етапи во масовни спринтови. На трката, објавиле дека Мерсман се согласил на едногодишен договор со екипата за 2017. Меѓутоа, дијагнозата со срцева аритмија и лезии на неговото срце го принудиле Мерсман да се повлече на 30 декември 2016 година.
1 Достигнувања
;2006
: 2. Зелик-Галмарден
;2007
: 1. Етапа 5 Трка околу Австрија
: 1. Етапа 3 Трка околу Џорџија
;2008
: 1. Етапа 4 Тур де Валони
: 2. Краен пласман Етоал де Бесеже
: 3. Трофе де Гримперс
: 3. ГП де Плимелек-Морбијан
;2010
: 2. Краен пласман Париз-Корез
;2011
: 1. Краен пласман Сиркут де Ардени
::1. Етапа 2
::1. Бодовен пласман
: 2. Париз-Тројес
: 2. Рут Адели
: 3. Хале-Ингоигем
: 4. Флеш д’Емерод
: 7. Краен пласман Сетимана интернационале ди Копи е Бартали
: 8. Брабант Пајл
;2012
: 1. Етапа 1 Волта ао Алгарве
: 1. Етапа 4 Париз-Ница
: 2. Краен пласман Тур де Валони
: 3. Класика де Сан Себастијан
;2013
: Волта а Каталуња
::1. Етапа 1
::1. Етапа 2
: Тур де Романди
::1. Етапа 1
::1. Етапа 3
: 1. Пролог Тур де л’Ен
: 1. Бодовен пласман Критериум ду Дофине
: 2. Национално друмско првенство
: 6. Ле Букл ду Суд Ардеш
: 6. Трка околу Франкфурт
: 7. Трофео Платха де Муро
;2014
: 1. Краен пласман Трка околу Валонија
::1. Бодовен пласман
::1. Етапа 5
: 1. Трофео Муро-Порт д’Алкудија
: 1. Тур де л’Ен
::1. Пролог
::1. Етапа 2
: 3. Трофео Сес Салинес
: 3. Ла Дром Класик
: 4. Краен пласман Тур де Пикарди
: 4. Трофео Палма
: 6. Гран при Квебек
: 9. Класик Суд-Ардеш
;2015
: 1. Голема океанска друмска трка „Кедел Еванс“
: 1. Етапа 1 Волта ао Алгарве
: 1. Класик Хандзаме
: 2. Ле Самин
: 6. Пиплс Чојс Класик
;2016
: Вуелта а Еспања
::1. Етапа 2
::1. Етапа 5
: 2. Краен пласман Тур де Валони
: 3. Класик Хандзаме
: 8. Минстерланд Џиро
1.1 Распоред на резултатите на големите трки
Голема трка, 2008, 2009, 2010, 2011, 2012, 2013, 2014, 2015, 2016
Џиро, —, —, —, —, СО, —, —, СО, —
Тур, —, —, —, 77, —, —, —, —, —
Вуелта, СО, —, 98, —, 57, 58, —, —, 111
СО = се откажал; — = не учествувал
У (општина)

У е една од општините во сојузната држава Понпеј во Микронезија.
1 Особености
У е општина на островот Понпеј. Општината се наоѓа во североисточниот дел од островот и има население од 2.289 жители според пописот од 2008. Најзначаен град е Алохкапв. Канал е границата меѓу У и Мадоленихмв.
2 Поврзано
* Понпеј
* Микронезија
Ен Бронте

Ен (Ана) Бронте (Anne Brontë) ( – ), е англиски романописец и поетеса, наjмлада од трите сестри Бронте. Најдобро позната по роман ''Станарката на замокот Вајлдфел'' (1848).
1 Животопис
Ен Бронте е родена во селото Торнтон во Јоркшир, Англија, како најмлада од шест деца. Нејзината мајка, Марија Бранвел Бронте, умрела од рак во 1821 година, откако семејството се рпеселило во Хаворт, каде татко ѝ добил работно место свештеник. Додека била дете, нејзините две сестри, Марија и Елизабета, умреле од туберкулоза, што влијаело врз нејзиното пишување подоцна во животот. Двете нејзини сестри, Шарлота и Емили, исто така биле писателки. Заедно со сестрите во 1846 година издала збирка поезија под машки псевдоними. Псевдонимот на Ен бил "Acton Bell". Напишала два романа: ''Агнес Греј'' (1847) и ''Станарката на замокот Вајлдфел'' (1848)
Ен се образувала дома, најмногу музика и цртање. Нивната тетка ги подучувала сестрите како се води домаќинство, но нив повеќе ги интересирала литературата. Библиотеката на татко им била извор на знаење за нив. На петнаесет годишна возраст, Ен првпат заминала од дома на школување, и била решена да учи. Останала во училиштето две години, и добила медал за добро однесување во декември 1836 година, а дома се враќала само за празници и летен распуст.
Во 1839 година, една година откако го напуштила школото, на возраст од 19 години, Ен барала работа како учителка. Како ќерка на сиромашен свештеник, морала да заработува за живот. Во април 1839 година, Ен почнала да работи како гувернанта, близу Мирфелд. Децата биле разгалени, и Ен не успеала да ги образува, па семејството било незадоволно од нејзината работа. Ен потоа влегла повторно како гувернанта во друго семејство, каде работела до 1845 година.
Во јули 1848 година со сестрата Шарлот, Ен заминала за Лондон, за да договорат издавање на книга со издавачот Џорџ Смит.
Брзо по смртта на нејзиниот брат Бранвел и сестрата Емили во зимата 1848 година, Ен Бронте починала по долга болест и неуспешно лечење на туберкулоза. Закопана е на црковните гробишта „Сент Мери“.
2 Романи
*''Агнес Греj'' (1847)
*''Станарката на замокот Вајлдфел'' (1848)
3 Поезија
*''Поеми од Курер, Елис и Актон Бел'' (1846)
*''Избрани поеми'' (1997)
Јона Московски

Јона Московски — христијански светец од XV век. Во периодот од 1448 до 1461 бил Митрополит на Киев и цела Русија.
Роден е во Костромската област. Во 12 година станал инок и долго поживеал во Симоновиот манастир во Москва. Во времето на митрополитот Фотиј станал епископ Рјазањски, а кога Фотиј умрел, Јона го избралe за митрополит и го испратилe во Цариград при патријархот на посветувањe и утврдувањe. Во тоа Исидор Киевски, го предитрил Јона, стигнал пред него во Цариград и бил посветен за Руски митрополит. Јона се вратил на својата столица во Рјазањ.
Отишол на Фирентинскиот собор и дури по три години се вратил во Москва. Кога се вратил во Москва тој бил прогонет. Не се знаe кадe го завршил својот живот. На митрополитскиот престол дошол Јона.
Според христијаните кога Агарјаните ја опколилe Москва, Јона со својата молитва ги изгонил. Во староста посакал да го снајдe некаква болест да се помачи и со маките потполно да се исчисти пред да почине. Според неговата молитва, Бог му допуштил рана на ногата, како што претходно му се јавил во видениe и на некој ереј Јаков. Починал на 31 март 1461 година.
Неговите мошти се наоѓаат во Успенскиот собор во Московскиот Кремљ.
Православната црква неговиот ден го чествува на 31 март.
Синоличка Трпкова

Синоличка Мелес - Трпкова (Скопје, ) — позната македонска глумица и професорка на ФДУ во Скопје.
1 Животопис
Трпкова е родена на 22 јули 1965 година во Скопје. По завршувањето на Академија за драмски уметности во Скопје, била ангажирана во ансамблот на Драмата на Македонскиот народен театар од 1989 до 1991 година. Учествувала во независни театарски проекти. Работи како професор по предметот Филмска, телевизиска и радио игра на Факултетот за драмски уметности во Скопје.
2 Филмографија
*1985: Бушава азбука (главна улога)
*1986: Среќна Нова ‘49 (главна улога)
*1991: Тетовирање (споредна улога)
*1991: Опстанок (главна улога)
*1992: Заминување од Пасквелија (главна улога)
*1993: Светлосиво / Прекрасен свет (главна улога)
*1993: Светлосиво / Птицата Урубу и девица (главна улога)
*1995: Во светот на бајките (споредна улога)
*1997: Џипси меџик (главна улога)
*1998: Збогум на 20-тиот век (споредна улога)
*2000: Глас (глумец)
*2010: Некои други приказни (споредна улога)
*2019: Кома (главна улога)
*2022: Бесценето (споредна улога)
;Останати филмови:*1988 Дом за бесење (DOM ZA VEŠANJE), глумец, игран, РО ФОРУМ Сараево, Columbia Pictures САД, ТВ Сараево
*1989 Смртта на ученикот (THE DEATH OF THE SCHOOL BOY), глумец, игран, NEYE Studio Film GMBH, Виена, Австрија
*1994 Кармин (LIPSTICK), глумец, игран, STERNSTRUNDEN Film Production, Виена, Австрија
Средноафриканско време

Средноафриканското време (скрат. CAT) е часовен појас во централна и јужна Африка. Појасот е два часа пред UTC (што значи UTC+2), исто што и соседното јужноафриканско стандардно време и источноевропското време.
Бидејќи овој појас лежи претежно во екваторскиот регион. Ова значи дека во текот неа годината нема значајни проимени во должината на денот, па затоа не се применува летно сметање на времето.
Средноафриканското време важи во следниве земји:
******* (источен дел)
******